06/11/2009 | Administración LocalMunicipal
Vimianzo
Anuncio

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Resolución do Alcalde do X/10/2009, aprobáronse as bases que rexerán o procedemento de selección, mediante o sistema de concurso-oposición, de persoal funcionario interino para proveer transitoriamente un posto de traballo de técnico de cultura do Concello de Vimianzo, e procedeuse á convocatoria do procedemento. Contra a presente resolución que pon fin á vía administrativa poderase interpoñer, potestativamente, recurso de reposición ante o mesmo órgano que o dictou, no prazo dun mes contado desde o día de publicación do anuncio Boletín Oficial da Provincia da Coruña, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas insértase a continuación: 1. OBXECTO.1.1. É obxecto das presentes bases a regulación do procedemento de selección de persoal funcionario interino para proveer transitoriamente un posto de traballo de técnico de cultura, mediante o sistema de concurso-oposición, co obxecto de sustituir temporalmente á titular do posto, en situación de servizos especiais.1.2. O procedemento regulado nestas bases rexerase pola normativa básica estatal constituída pola Lei 7/2007, do 12 de abril, do estatuto básico do empregado público (EBEP), a Lei 7/1985, do 2 de abril, reguladora das bases de réximen local (LBRL), o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réximen local (TRRL) e o Real decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedimento de selección dos funcionarios de Administración Local, a normativa autonómica de aplicación constituída polo Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia (TRLFPG), Decreto 95/1991, do 20 de marzo, de 20 de marzo, polo que se aproba o regulamento de selección de persoal ó servizo da comunidade autónoma de Galicia e Lei 5/1997, de 22 de xullo, de administración local de Galicia (LALG), e, supletoriamente, polo Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación.2. DURACIÓN DO NOMEAMENTO.2.1. A duración do nomeamento do persoal funcionario interino para ocupar transitoriamente o posto de traballo de técnico de cultura estenderase ata a reincorporación da titular do posto, actualmente en situación de servizos especiais.2.2. No momento no que se reincorpore a titular, a persoa nomeada funcionaria interina para ocupar transitoriamente o mesmo, será cesada.3. NÚMERO E CARACTERÍSTICAS DO POSTO DE TRABALLO A PROVEER. O posto de traballo obxecto do procedemento de selección ten as seguintes características: a) Número: un (1). b) Escala: administración xeral. c) Subescala: xestión. d) Grupo: A2. e) Clase: reservado a persoal funcionario. f) Funcións: ás relativas á area de cultura deste Concello e, en concreto e a título enunciativo, ás enumeradas nas bases da convocatoria para cubrir a praza en propiedade (publicadas no BOP nº 128, do 6 de xuño de 2003), base segunda apartado 2.4. REQUISITOS DO/AS ASPIRANTES. Para ser admitido/a no procedemento que se regula nestas bases, o/as aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Posuir a nacionalidade española ou ser nacional dalgún dos Estados membros da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España, nos cales sexa de aplicación a libre circulación de traballadoras e traballadores. b) Superar os dezaseis e non ter alcanzado a edade de xubilación forzosa. c) Estar en posesión, ou en condición de obter, o título universitario de grao medio ou primeiro ciclo dunha licenciatura universitaria. No caso de titulacións obtidas no estranxeiro deberán posuír o documento que acredite fidedignamente a súa homologación. d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. Non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. e) Posuír a capacidade funcional para o desempeño das tarefas propias do posto de traballo.5. PRESENTACIÓN DE INSTANCIAS E DOCUMENTACIÓN 5.1. As instancias solicitando participar no proceso, dirixiranse ao Alcalde do Concello de Vimianzo e presentaranse, debidamente cubertas, no Rexistro Xeral de Entrada de Documentos do Concello de Vimianzo, situado na Praza do Concello, nº 6, 15129, Vimianzo, A Coruña, por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRXPAC), no prazo máximo de dez (10) días naturais contados desde o de publicación do anuncio da convocatoria no Boletín Oficial da Provincia da Coruña.5.2. As instancias deberán axustarse ao modelo oficial que figura como Anexo I das presentes bases e estará a disposición dos interesados nas dependencias municipais e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real decreto 707/1979, de 5 de abril.5.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Título universitario de grao medio ou primeiro ciclo dunha licenciatura ou certificación administrativa acreditativa da súa obtención. c) Declaración responsable, asinada pola ou polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme, para o acceso ao corpo ou á escala de funcionario, segundo o modelo que se insire nestas bases como Anexo II. No caso de ser nacional doutro Estado, declaración responsable, asinada polo/a aspirante, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. a) Certificación médica actualizada na que se faga constar expresamente que a ou o aspirante posúe a capacidade funcional para o desempeño das tarefas propias do posto de traballo ao que concurre. Esta certificación non poderá ter unha antigüidade superior aos seis meses anteriores ao día de remate do prazo de presentación de instancias. b) Relación numerada, segundo a orde que se establece na base 9, dos méritos que a ou o aspirante alegue na fase de concurso, e os documentos xustificativos dos mesmos segundo o establecido na mesma base.6. ADMISIÓN DE ASPIRANTES.6.1. Finalizado o prazo de presentación das solicitudes, o Alcalde do Concello de Vimianzo, no prazo máximo de cinco (5) días hábiles, ditará resolución aprobando a lista provisoria de admitidas/os e excluídas/os, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios e na páxina web do Concello de Vimianzo.6.3. O/as aspirantes admitidos ou excluídos disporán dun prazo de tres (3) días hábiles, contados desde o día da publicación da devandita resolución no Taboleiro de anuncios e na páxina web do Concello de Vimianzo, para enmendar os erros ou os defectos que motivaron a súa omisión ou exclusión.6.4. Transcorrido o prazo de subsanación, o órgano convocante ditará nova resolución aprobando a lista definitiva de admitidas/os e excluídas/os no proceso selectivo e fixando o lugar, data e hora de realización da primeira proba da fase de oposición, a orde de actuación das e dos aspirantes, de ser o caso, e a composición do Tribunal de Selección.6.5. De non existir aspirantes excluídos, o Alcalde poderá elevar a definitiva a lista provisoria na mesma resolución de aprobación, incluíndo tamén os datos sinalados no apartado anterior.6.6. A resolución pola que se aproba a lista definitiva publicarase no Taboleiro de anuncios e na páxina web do Concello de Vimianzo.6.7. A publicación dos sucesivos anuncios para a celebración das restantes probas, así como, a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas e no Taboleiro de Anuncios da Casa do Concello.7. NOMEAMENTO E COMPOSICIÓN DO TRIBUNAL CUALIFICADOR.7.1. O tribunal encargado da calificación das probas e da supervisión do proceso será nomeado polo Alcalde, conforme ó estipulado nos artigos 60 do EBEP, 34º.2. do TRLFPG, 7 do Decreto 95/1991, de 20 de marzo e demais lexislación de aplicación, e a súa composición farase pública consonte co establecido na base anterior. Estará composto polas e polos seguintes membros e os seus correspondentes suplentes: - Presidente: Un/ha funcionario/a do Concello de Vimianzo ou doutra administración pública (titular e suplente). - Secretario: un/ha funcionario/a do Concello de Vimianzo (titular e suplente). - Vogais: - 1º vogal: un/ha funcionario/a con coñecementos técnicos na materia (titular e suplente). - 2º vogal: un/ha funcionario/a do Concello de Vimianzo ou doutra administración pública (titular e suplente). - 3º vogal: un/ha funcionario/a do Concello de Vimianzo ou doutra administración pública (titular e suplente). 7.2. No nomeamento das e dos membros do Tribunal deberanse respetar as seguintes regras: a) Todas e todos os membros do Tribunal deberán posuir a titulación esixida para participar no proceso de selección obxecto das presentes bases, ou superior. b) As ou membros do Tribunal que sexan persoal funcionario do mesmo corpo e escala que as prazas convocadas non poderán exceder de 2. c) A súa composición será paritaria entre mulleres e homes, na forma establecida no artigo 36º da Lei 7/2004, do 16 de xullo, para a igualdade de mulleres e homes.7.3. O tribunal poderá dispor a incorporación, os seus traballos, de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto.8. NORMAS DE FUNCIONAMENTO DO TRIBUNAL CUALIFICADOR.8.1. O tribunal non poderá constituírse nin actuar sen a asistencia de, polo menos, a metade dos seus membros, e en todo caso, sen asistencia da ou do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o vito e prace da/o presidente.8.3. As e os membros do Tribunal, así como as/os asesores especialistas designados, terán que absterse de intervir cando concorran algunha das causas previstas no artigo 28 da Lei 30/92, do 26 de novembro, ou se tivesen realizado tarefas de preparación de aspirantes a probas selectivas nos cinco anos anteriores á publicación da convocatoria do proceso de integración que regulan estas bases. A ou o presidente poderá solicitar das e dos membros do tribunal e das/os asesores especialistas declaración expresa de non atoparse incursos nas circunstancias previstas no artigo 28 da Lei de réxime xurídico das administracións públicas e do procedemento administrativo común. As e os aspirantes poderán recusar aos membros do tribunal cando concorran as circunstancias previstas na presente base.8.4. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de prazas convocadas. Calquera proposta de aprobadas/os que contraveña o establecido nesta norma será nula de pleno dereito.8.5. As e os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.9. FASE DE CONCURSO.9.1. A fase de concurso, que non terá carácter elimitorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.9.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público, mediante a súa exposición no Taboleiro de anuncios da Casa do Concello, con anterioridade á realización do primeiro exercicio da fase de oposición e ata a resolución final do proceso selectivo.9.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.9.4. Os méritos que se acrediten serán valorados segundo segue, ata un total de 8 puntos, que corresponderán á suma dos máximos de cada epígrafe. A) Antigüidade, ata o máximo de 4 puntos: 1. Por servizos prestados como funcionario de carreira ou interino no corpo de xestión (grupo B ou A2) de entidades locais: 0,10 puntos/mes.2. Por servizos prestados como funcionario de carreira interino no corpo de xestión (grupo B ou A2) noutras administracións públicas: 0,05 puntos/mes. En ambos casos non se computarán servizos prestados por tempo inferior a un mes e os meses consideraranse de 30 días. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. B) Formación, ata un máximo de 2 puntos: Cursos organizados e impartidos directamente pola Escola Galega de Administración Pública, INAP, escolas oficiais de formación das restantes comunidades autónomas ou universidades, relacionados con algunha das materias incluídas no Temario da fase de oposición (Anexo III). 1. Por cada curso igual ou superior a 12 horas lectivas e ata 40 horas lectivas: 0,20 puntos por curso.2. Por cada curso superior a 40 horas lectivas e igual ou inferior a 75: 0,40 puntos por curso.3. Por cada curso superior a 75 horas lectivas: 0,60 punto por curso. Non se valorarán os cursos que non acrediten as horas de duración, nin os inferiores a doce horas lectivas, nin os diplomas relativos a xornadas, seminarios, simposios e similares. C) Galego, ata un máximo de 2 puntos: 1. CELGA 3 ou equivalente: 1 punto.2. CELGA 4 ou equivalente: 2 puntos.9.5. Requisitos e forma de acreditar os méritos alegados: A) Antigüidade. Acreditarase mediante orixinal ou copia compulsada da certificación expedida pola administración pública ao servizo da cal prestara servizos, na que se fará constar clase de persoal, duración da prestacións dos servizos, escala, subescala, grupo e corpo. B) Formación. Acreditarase mediante orixinal ou copia compulsada do diploma no que debe constar, como mínimo, a duración do curso e o título do mesmo e a escola oficial que o impartira, ou ben mediante certificación expedida pola escola oficial que o impartiu na que se fagan constar os mesmos datos.10. FASE DE OPOSICIÓN.10.1. Terá carácter eliminatorio e consistirá na contestación por escrito dun cuestionario de 50 preguntas tipo test que versarán sobre os temas relacionados no Anexo III a estas bases e para a realización do cal as e os aspirantes disporán como máximo de 60 minutos. Cada pregunta terá 4 alternativas de resposta, das cales tan só unha será correcta. Incluiranse ademais tres preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fara público no Taboleiro de anuncios da Casa do Concello.10.2. Este exercicio cualificarase de 0 a 20 puntos, sendo necesario para superalo obter un mínimo de 10 puntos. Para iso terase en conta que por cada dúas respostas incorrectas descontarase unha correcta. As ou os aspirantes que non acaden a puntuación mínimo quedarán excluídos do procedemento.11. DESENVOLVEMENTO DA PROBAS DA FASE DE OPOSICIÓN.11.1. As probas realizaranse a porta pechada sen outra asistencia que a das/os aspirantes, membros do tribunal e as/os colaboradores e especialistas designados.11.2. As/os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación das/os aspirantes inciarase por aqueles cuxo primeiro apelido empece pola letra "D", seguindo o resultado do sorteo feito público por Resolución do 29 de xaneiro de 2009 do Conselleiro de Presidencia, Administracións Públicas e Xustiza, publicado no Diario Oficial de Galicia, número 24, do 4 de febreiro de 2009. No suposto de que non exista aspirante ningún co primeiro apelido que comece pola letra "D" pasarase á letra "E" e así sucesivamente.11.3. O/as aspirantes deberán acudir ás probas nas horas e datas do respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou posparto debidamente acreditados.11.4. O Tribunal poderá requerir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de conducción ou pasaporte.11.5. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto nas presentes bases a normativa recollida na base 1.12. PUNTUACIÓN FINAL DAS/OS ASPIRANTES.12.1. A puntuación final das e dos aspirantes virá determinada pola suma da puntuación outorgada na fase de concurso e na de oposición, sempre que a acadada nesta última fase non sexa inferior a dez puntos.12.2. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas e que constituirán a proposta de nomeamento que se formulará ao órgano competente. Asemade o tribunal elaborará, tamén por orde decrecente de puntuación, unha lista de reserva na que figurarán aquelas/es aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecmento, falta de xustificación dos requisitos para o nomeamento, incapacidade absoluta sobrevida, ou outros supostos en que a/o aspirante aprobado non chegue a tomar posesión.12.3. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na proba da oposición e, se isto non fose suficiente, pola mellor puntuación obtida no apartado A. (antigüidade) da fase de concurso, e de persistir no apartado B. (fomación), ata que o empate se resolva. De persistir o empate, este resolverá por sorteo.13. NOMEAMENTO E TOMA DE POSESIÓN.13.1. A proposta de nomeamento, así como a listaxe das puntuacións totais acadadas, do Tribunal farase pública no Taboleiro de anuncios da Casa do Concello e elevarase ao órgano competente, quen procederá ao nomeamento do/a funcionario/a interino, facéndose público este tamén no Taboleiro de anuncios da Casa do Concello.13.2. O interesado ou interesada deberá tomar posesión no prazo de tres días hábiles seguintes ó da publicación do nomeamento.14. FORMACIÓN DA BOLSA DE EMPREGO.14.1. Para os efectos da provisión de postos de traballo con carácter interino ou a celebración doutros contratos laborais con carácter temporal, nos que se esixan os mesmos requisitos e se valoren os mesmos coñecementos que nas presentes bases, formarase unha bolsa de emprego con todas e todos os aspirantes que superasen a oposición, resultansen aprobados ou non, relacionados por orde decrecente de puntuación segundo a listaxe confeccionada polo Tribunal cualificador á que se refire a base 12. Sendo así, as ou os que resulten nomeados na convocatoria que regulan estas bases, unha vez rematado a prestación de servizos, pasarán a formar parte desta bolsa na orde que lle corresponda pola súa puntuación.14.2. No suposto de producirse a necesidade de proveer un ou varios postos de traballo, coas características sinaladas no apartado anterior, notificaráselle ás persoas incluídas na listaxe coas maiores puntuacións que nese momento non estén prestando servizos para o Concello de Noia como técnicos do grupo A2, para os efectos de que, nun prazo fixado polo órgano competente en función da urxencia na provisión do posto, se incorpore a este. Transcorrido o prazo outorgado sen que se incorpore ou no suposto de manifestar por escrito que non está interesada ou interesado en cubrir o posto, será excluída ou excluído da bolsa de emprego. Xunto coa notificación poderase requerir ás ou aos interesados para que presenten a documentación acreditativa de que na data seguen a cumprir os requisitos enumerados na base 4, quedando, no suposto de non achegala, excluídos da bolsa de emprego.14.3. En todo caso a bolsa de emprego estará vixente ata que se convoque un novo proceso de selección para a provisión de postos de traballo nos que se esixan os mesmos requisitos e se valoren os mesmos coñecementos que nas presentes bases.15. NORMA FINAL. Estas bases, a convocatoria do procedemento que regulan e cantos actos administrativos deriven das mesmas, así coma as actuacións do Tribunal, poderán ser impugnadas polas interesadas ou polos interesados nos casos e na forma establecidos pola Lei de réxime xurídico das administracións públicas e do procedemento administrativo común e na Lei da xurisdicción contencioso-administrativa. APELIDOS E NOME. DNI. ENDEREZO. Rúa. Número. Escaleira. Piso. Porta Código Postal. Municipio. Provincia. Teléfono contacto Tendo coñecemento da convocatoria publicada no Boletín Oficial do Estado número. de data././., para proveer transitoriamente, como funcionario interino, un posto de traballo de técnico de xestión de secretaría, mediante o sistema de concurso-oposición, 1º) SOLICITO, tomar parte no devandito procedemento selectivo.2º) DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3º) ACHEGO orixinal ou copia compulsada dos seguintes documentos: Documento nacional de identidade ou pasaporte. Título universitario de grao medio ou o primeiro ciclo dunha licenciatura universitaria ou certificación administrativa acreditativa da súa obtención. Declaración responsable, segundo o modelo que se insire nestas bases como Anexo II. Certificación médica actualizada na que se fagi constar expresamente que posuo a capacidade funcional suficiente para o desempeño das tarefas propias do posto de traballo ao que concurro. Relación numerada, dos méritos que alego e os documentos xustificativos dos mesmos segundo o establecido na mesma base 9. Lugar, data e sinatura. SR. ALCALDE DO CONCELLO DE VIMIANZO. DONA/DON., con documento nacional de identidade número., e enderezo en., DECLARO BAIXO A MIÑA RESPONSABILIDADE: Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. Vimianzo,. de. do 200. A/O declarante, Asdo. Materias comúns.1. A Constitución española de 1978. Proceso de xestación. Consolidación do texto constitucional. Principios xerais.2. Dereitos e deberes fundamentais dos españois. Principio xeral. Concepto. Catalogación. Estudio dos diversos grupos. Garantía dos dereitos e liberdades.3. A Coroa. Carácter, sucesión e proclamación. Funcións. O poder lexislativo. As funcións e os órganos. Elementos do órgano lexislativo. As Cortes Xerais.4. O Goberno e a Administración do Estado. Concepto. Integración. Cesamento do Goberno. Responsabilidade. Funcións do Goberno. Deberes. Administración do Estado.5. O poder xudicial. Concepción xeral. Principios da organización xudicial. Manifestacións da xurisdicción. Órganos xurisdiccionais. O Consello Xeral do Poder Xudicial.6. Organización territorial do Estado: esquema xeral. Principios constitucionais. A Administración local. As comunidades autónomas. Os estatutos de autonomía: o seu significado: elaboración. Significado e contido. Reforma. Enumeración das comunidades autónomas.7. A Administración pública no ordenamento español: concepto e acepcións. A Administración como función e como actividade. Elementos. Regulación. Concepto e clases de órganos. Planteamento constitucional. A personalidade xurídica da Administración pública. Clases de administracións públicas.8. Sometemento da Administración á lei e ó dereito. A Administración como obxecto do dereito. Formas de sumisión. Fontes do dereito administrativo. O costume. Práctica administrativa. Os principios xerais do dereito. Tratados internacionais. Xurisprudencia.9. O acto administrativo: concepto. Orixes do acto administrativo. Clases. Elementos do acto administrativo.10. Principios xerais do procedemento administrativo: concepto. Clases de procedementos. Orixes e notas do procedemento. Normas reguladoras. Dimensión temporal do procedemento administrativo: días e horas hábiles. Cómputo de prazos. Recepción e rexistro de documentos.11. Fases do procedemento administrativo xeral. O silencio administrativo.12. A teoría da invalidez do acto administrativo: actos nulos e anulables. Revisión de oficio.13. Os recursos administrativos. Clases. Recurso de alzada. Recurso de reposición. Recurso de revisión. Reclamacións económico-administrativas.14. Principios xerais e clases de contratos administrativos. A selección do contratista. Dereitos e deberes do contratista e da Administración.15. O orzamento. Doutrina clásica e concepcións modernas acerca do orzamento. Idea xeral do orzamento español.16. O gasto público e as súas clases. Os ingresos públicos: concepto e clases.17. O réxime local español. Principios constitucionais e regulación xurídica.18. O municipio. O término municipal. A poboación. O empadroamento. Padrón de españois residentes no estranxeiro.19. Organización municipal. Competencias.20. Ordenanzas e regulamentos das entidades locais. Clases. Procedemento de elaboración e aprobación.21. A función pública local. Organización da función pública local.22. Dereitos e deberes dos funcionarios públicos locais. Incompatibilidades. Réxime disciplinario.23. O servicio público na esfera local. Os modos de xestión. Consideración especial da concesión.24. Procedemento administrativo local. O rexistro de entrada e saída de documentos: requisitos na presentación de documentos. Comunicacións e notificacións.25. Os orzamentos locais.26. Facendas locais: clasificación dos ingresos. Réxime xurídico do gasto público local. Parte específica: 27. A cultura. Caracterización e situación actual.28. Evolución histórica da política cultural municipal.29. Concepto e fundamentos da animación sociocultural.30. Orixe e antecedentes da animación sociocultural.31. O animador sociocultural, características e funcións.32. O animador sociocultural, tarefas e formación.33. A animación sociocultural no ámbito rural.34. As institucións como axentes de animación sociocultural.35. O grupo na animación sociocultural.36. A dinámica de grupos na animación sociocultural.37. Os recursos ó servicio da animación.38. Animación sociocultural, teorías e modelos paradigmáticos.39. Animación sociocultural: metodoloxía do ocio educativo.40. Investigación da educación multicultural.41. O tempo libre como ámbito humano e cultural.42. Animación sociocultural e desenvolvemento comunitario.43. Animación sociocultural na infancia. Educación no tempo libre.44. Animación sociocultural na xuventude.45. Animación sociocultural e a educación de adultos.46. Animación sociocultural con persoas maiores.47. Animación sociocultural, conflicto social e marxinación.48. O patrimonio cultural: concepto e lexislación.49. Animación teatral: concepto, metodoloxías, técnicas e procedementos, situación actual e perspectivas.50. Promoción do libro e a lectura: biblioteca municipal.51. Concello e festas patronais.52. Deseño e a elaboración de proxectos en animación sociocultural.53. Xestión económica de entidades culturais.54. Desenvolvemento e participación: valores, política social, ONG.55. Equipamentos para a acción cultural: forma, función, modelo.56. Procedementos para a busca de recursos.57. O consello da cultura galega: historia, lexislación, composición e fundamento.58. A Lei do Consello da Xuventude de Galicia. Asociacionismo.59. A rede galega de centros de información xuvenil: normativa e desenvolvemento.60. Marco legal de actuación do sector artesanal de Galicia.61. A axenda 21.62. Como facer un diagnostico sociocultural.63. Programación de actividades socioculturais.64. Avaliación da animación sociocultural. Vimianzo, 29 de outubro de 2009 O alcalde, Asdo. Alejandro Rodríguez Lema